  Майя Бывальцева 9-тӥ толсуре, Атыкай музъемлэн Геройёсызлэн нуналазы, «Единая Россия« партилэн улосвыл ёзэтэз Удмуртиын «Тод Герой сярысь« («Узнай про Героя») акци ялӥз. Элькунамы вордскем Россилэн Геройёсызлэн улэм юртъёссы, дышетскем школаоссы борды юнматэм буре ваён пулъёс вӧзы QR-кодэн табличкаос интыялозы. Со сярысь улосвыл тӧролэн но кивалтэтлэн пресс-службазы ивортӥз. Арня ӵоже табличкаосты элькунысь куинь каръёсын юнматозы – Ижкарын, Глазкарын но Камбаркаын. Акция патриот мылкыдо луэ, со егитъёслы история, вунонтэм нуналъёс, кунмылэн Геройёсыз сярысь тодонлыксэс выльдыны юрттоз Александр Шамшурин, «Единая Россия» партилэн улосвыл исполкомезлэн кивалтӥсез9-тӥ толсуре Ижкарысь 55 но 71 номеро школаослэн борддоръёссы борды QR-кодъёсын табличкаос ошозы, соос пыр Россиысь Геройёслэн Ильфат Закировлэн но Валерий Чухванцевлэн улонзы сярысь тодыны луоз. «Тод Герой сярысь» акция «Единая Россия» партилэн «Историческая память» ӵектосэз ортчытӥське. Тодэ вайытом, туэ гужем Ижкарын Бырем спецназовецъёслы буре ваён огъет усьтӥзы.  Тегъёс: Ижкар Камбарка Удмуртия ЕдинаяРоссия Глазкар РоссилэнГеройёсыз буреваён  